CELEX: 31988D0427
Language: el
Date: 1988-06-30 00:00:00
Title: 88/427/ΕΟΚ: Απόφαση της Επιτροπής της 30ής Ιουνίου 1988 που εξουσιοδοτεί το Βασίλειο της Ισπανίας να υποβάλει σε ενδοκοινοτική επιτήρηση τις εισαγωγές ορισμένων κλείστρων (φερμουάρ) καταγωγής Ταϊβάν (Το κείμενο στην ισπανική γλώσσα είναι το μόνο αυθεντικό)

Avis juridique important

|

31988D0427

88/427/ΕΟΚ: Απόφαση της Επιτροπής της 30ής Ιουνίου 1988 που εξουσιοδοτεί το Βασίλειο της Ισπανίας να υποβάλει σε ενδοκοινοτική επιτήρηση τις εισαγωγές ορισμένων κλείστρων (φερμουάρ) καταγωγής Ταϊβάν (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 208 της 02/08/1988 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1988  που εξουσιοδοτεί το Βασίλειο της Ισπανίας να υποβάλει σε ενδοκοινοτική επιτήρηση τις εισαγωγές ορισμένων κλείστρων (φερμουάρ) καταγωγής Ταϊβάν  (Το κείμενο στην ισπανική γλώσσα είναι το μόνο αυθεντικό)  (88/427/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το πρώτο εδάφιο του άρθρου 115,  την απόφαση 87/433/ΕΟΚ της Επιτροπής της 22ας Ιουλίου 1987(1) σχετικά με τα μέτρα επιτήρησης και προστασίας που είναι δυνατόν να εξουσιοδοτηθούν και να λάβουν τα κράτη μέλη κατ' εφαρμογή του άρθρου 115 της συνθήκης ΕΟΚ, και ιδίως των άρθρων 1, 2 και 3,  Εκτιμώντας:  ότι η ισπανική κυβέρνηση υπέβαλε στις 14 Ιουνίου 1988 αίτηση στην Επιτροπή των Ευρωπαϊκών Κοινοτήτων βάσει του άρθρου 115 πρώτο εδάφιο της συνθήκης, στην οποία ζητούσε να εξουσιοδοτηθεί να υποβάλει σε ενδοκοινοτική επιτήρηση τις εισαγωγές ορισμένων κλείστρων (φερμουάρ) που υπάγονται στις διακρίσεις 9607 19 00 και 9607 20 91 της συνδυασμένης ονοματολογίας, καταγωγής Ταϊβάν και που έχουν τεθεί σε ελεύθερη κυκλοφορία στα υπόλοιπα κράτη μέλη·  ότι, με τον κανονισμό (ΕΟΚ) αριθ. 3752/87 (2), η Επιτροπή θέσπισε, έως την 31η Δεκεμβρίου 1988, καθεστώς για την εξουσιοδότηση της εισαγωγής που ισχύει για τα εν λόγω κλείστρα (φερμουάρ) καταγωγής Ταϊβάν, εντός ορισμένων ορίων·  ότι υπάρχουν διαφορές στους όρους στους οποίους υποβάλλονται οι εισαγωγές αυτές στην Ισπανία και στα υπόλοιπα κράτη μέλη· ότι οι διαφορές αυτές ενδέχεται να προκαλέσουν στρεβλώσεις του εμπορίου·  ότι η ισπανική κυβέρνηση γνωστοποίησε ότι οι εισαγωγές έφτασαν και μάλιστα υπερέβησαν τα όρια που καθορίζει ο προαναφερόμενος κανονισμός (ΕΟΚ) αριθ. 3752/87, και ότι διαπιστώθηκε έμμεση διακίνηση των εν λόγω προϊόντων καταγωγής Ταϊβάν, που έχουν τεθεί σε ελεύθερη κυκλοφορία στα άλλα κράτη μέλη· η διακίνηση αυτή αφορά ποσότητα 1,263 εκατομμυρίων μέτρων ·  ότι η Επιτροπή εξέτασε εάν συντρέχουν οι όροι για την εφαρμογή των μέτρων που ζητούν οι ισπανικές αρχές, λαμβάνοντας υπόψη αφενός τα συμπεράσματα της έρευνας που πραγματοποίησαν οι αρχές της Επιτροπής, και στα οποία βασίζεται ο κανονισμός (ΕΟΚ) αριθ. 3752/87, και αφετέρου, τα συμπληρωματικά στοιχεία που υπέβαλαν οι ισπανικές αρχές με την εν λόγω αίτηση·  ότι από την εξέταση αυτή προκύπτει ότι ο κλάδος της βιομηχανίας εξακολουθεί να αντιμετωπίζει τις οικονομικές δυσχέρειες στις οποίες αναφέρεται ο προαναφερόμενος κανονισμός· ότι ωστόσο, δεν φαίνεται να συντρέχουν οι όροι τους οποίους καθορίζει το άρθρο 3 παράγραφος 2 της απόφασης 87/433/ΕΟΚ ώστε να δικαιολογείται η εφαρμογή μέτρων με στόχο την απαγόρευση εισαγωγής των εν λόγω προϊόντων που έχουν τεθεί σε ελεύθερη κυκλοφορία στα υπόλοιπα κράτη μέλη·  ότι υπάρχει κίνδυνος η παρατηρούμενη έμμεση διακίνηση να σημειώσει μεγάλη και απρόβλεπτη αύξηση· ότι συνεπώς, θα πρέπει να εξουσιοδοτηθεί το Βασίλειο της Ισπανίας να θεσπίσει, μέχρι τις 31 Δεκεμβρίου 1988, ενδοκοινοτική επιτήρηση των εν λόγω προϊόντων, σύμφωνα με το άρθρο 2 της απόφασης 87/433/ΕΟΚ με σκοπό να τίθεται σύντομα υπό έλεγχο οποιαδήποτε εξέλιξη που θα δικαιολογούσε την επιβολή πιο περιοριστικών μέτρων βάσει του άρθρου 3 της παρούσας απόφασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο της Ισπανίας εξουσιοδοτείται να υποβάλει μέχρι τις 31 Δεκεμβρίου 1988 σε ενδοκοινοτική επιτήρηση, σύμφωνα με το άρθρο 2 της απόφασης 87/433/ΕΟΚ τα εξής προϊόντα καταγωγής Ταϊβάν:  1.2 //  //  // Κωδικός ΣΟ   // Περιγραφή εμπορευμάτων   //  //  // 9607 19 00  9607 20 91   // Κλείστρα (φερμουάρ) όχι με συνδετήρες από κοινά μέταλλα και τα μέρη τους   //    //  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 30 Ιουνίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 238 της 21. 8. 1987, σ. 26.  (2) ΕΕ αριθ. L 353 της 16. 12. 1987, σ. 11.